proxectonos/corpus_dominio_legal_administrativo_tmp huggingface dataset:
21/09/2021 | Administración LocalMunicipal
Laxe
Exposición pública padrón SAF xullo 2021

En data de 14 de setembro de 2021 ditouse o Decreto da Alcaldía número 502/2021, cuxo teor literal é a seguinte: <<Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 13/09/2021 polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de xullo de 2021. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Aprobar o padrón do prezo público polo servizo de axuda no fogar correspondente ao mes de xullo de 2021 que importa un total de tres mil setecentos corenta e oitos euros e noventa e dous cents (3.748,92 euros), que comprende un total de 83 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe, na data da sinatura dixital sinalada na marxe.>> En Laxe, a 15 de setembro de 2021 O alcalde José Luis Pérez Añón
21/09/2021 | Administración LocalMunicipal
Cerdido
Relación de recibos correspondentes ó mes de agosto do 2021 do prezo público pola prestación do servizo de axuda no fogar

Liquidación do servizo de axuda a domicilio do mes de agosto de 2021 Por Resolución da Alcaldía 176/2021, do 14.09.2021, aprobouse o padrón de contribuíntes e liquidación do servizo de axuda no fogar correspondente ao mes de agosto de 2021, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o Xulgado do Contencioso-Administrativo. Todo isto sen prexuízo de calquera outro recurso que os interesados consideren oportuno. Cerdido, 16/09/2021. O alcalde Benigno Galego Castro
21/09/2021 | Administración LocalMunicipal
Valdoviño
Lista definitiva admitidos e excluídos proceso selectivo praza técnico deportivo

No procedemento de referencia, o Alcalde-Presidente do Concello de Valdoviño, ditou o decreto núm.519 /2021 de data 15 de setembro do seguinte contido: Por resolución de alcaldía n.º 433/2021, aprobarase a relación provisional de aspirantes admitidos/as e de aspirantes excluídos/as para a praza de técnico deportivo no Concello de Valdoviño; con publicación no Boletín Oficial da Provincia núm.141, no Taboleiro de anuncios físico da Casa do Concello e na web municipal, para a subsanacións dos defectos e a efectos de reclamacións, tendo rematado o prazo para a presentación polos interesados das que considerasen convintes. Esta Alcaldía, en uso das atribucións que me confire o artigo 21.1 g) da Lei 7/1985 de 2 de abril, Reguladora das bases do réxime local e en consonancia coas bases da convocatoria que rexe este proceso selectivo, RESOLVO: Primeiro.- Aprobar a relación definitiva de aspirantes admitidos e de aspirantes exclúdios, que non sofre variacións respecto da provisional. Segundo.- Nomear aos membros do Tribunal Cualificador, cuia composición é a seguinte: Presidenta.- Carlota González Navarro, secretaria do Concello de Valdoviño. Suplente.- Cristina Garay Aguirre, Técnica Superior de Persoal no Concello de Arteixo. Secretaria.- Emily Jane Prato Ventrice, funcionaria do Concello de Valdoviño (área secretaría). Suplente.- Andres Israel Khimouche Remesal, funcionario do Concello de Valdoviño, (área servizos económicos) Vogais.- Zehra Rais Lonsdale, Coordinadora municipal de actividades deportivas no Concello de Fene. Suplente.- Baldomero Beceiro Alonso, secretario-interventor no Concello de Monfero. Manuel Larrosa Rodriguez, secretario-interventor no Concello de Ares. Suplente.- Luisa Marina Panoso Olmeño, arquitecto do Concello de Valdoviño Ilda Maria Cabrito Olarescu.- Interventora do Concello de Valdoviño. Suplente.- Matias Alejandro Ionut Cristian Curca Armenter, técnico Cultura do Concello de Valdoviño. Os membros do Tribunal deberán absterse de intervir notificandollo á autoridade convocante cando concorran neles circunstancias das previstas no artigo 23 da Lei 40/2015 do 1 de outubro de Réxime Xurídico do Sector Público, ou tivesen realizado tarefas de preparación a probas selectivas nos cinco anos anteriores á publicación da convocatoria. Asemade, os aspirantes poderán recusalos cando concorran ditas circunstancias (art.24 da Lei antedita no parágrafo anterior). Terceiro.- Contra o nomeamento do Tribunal por ser de trámite non cabe recurso algún, sen perxuízo dos que desexen interpor. Cuarto.- Os membros do Tribunal serán previamente citados para a súa constitución e para a realización da primeira fase do proceso (fase concurso- valoración méritos) antes de iniciarse a fase de oposición. Quinto.- Publiquese o presente decreto no BOP, na páxina web municipal (wwwconcellodevaldovino. com) e no Taboleiro de anuncios do Concello”. Valdoviño, 15 de setembro de 2021 O alcalde, Asdo.: Alberto González Fernández.
21/09/2021 | Administración LocalMunicipal
Cambre
Aprobación do padrón do prezo público polo servizo de axuda no fogar do mes de maio de 2021

Por resolución da concelleira delegada nº 1580 de data 15 de setembro de 2021, acordouse: PRIMEIRO.- Aprobar o padrón fiscal do prezo público polo servizo de axuda no fogar, tendo en conta as horas prestadas no servizo de axuda no fogar do mes de maio de 2021, que comprende 113 recibos e 13 cotas cero dun total de 126 persoas usuarias e os importes correspondentes que deberán aboar cada un dos usuarios/as en función da súa capacidade económica e das horas de atención recibidas, por un importe total de dez mil douscentos noventa e catro euros con oitenta e sete céntimos (10.294,87€), desde Ana Cecilia Martin Hervas Ambustegui Josephine Saleck Hoban a Boleslaw Beran Mladen Ovidiu Marian Pepene Laufer. SEGUNDO.- Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra as liquidacións incorporadas aos padróns todos os interesados poderán interpoñer recursos de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Temén se poderá interpoñer calquera outro recurso que se estime conveniente. Cambre, 16 de setembro de 2021 A concelleira delegada da Área de Economía, Facenda e Recursos Humanos P. D. (R. A. nº 1323/2019, do 1 de xullo) María Dolores Pan Lesta
21/09/2021 | Administración LocalMunicipal
Cerceda
Secretaría
Relación defintiva de persoas admitidas e excluídas, tribunal, data e lugar de exame albanel laboral fixo

Por Resolución da Alcaldía-Presidencia de 15/9/2021, adoptouse o seguinte acordo: “Rematado o prazo de presentación de instancias para participar no proceso selectivo para a provisión, da praza de albanel/a laboral fixo, publicado no Boletín Oficial da Provincia de A Coruña n.º 230, do 3/12/2018 e BOE nº 12, de 14/1/2019, publicouse a listaxe provisional de admitidos e excluidos, no BOP nº 49, do 12/3/2019, subsanadas as deficiencias compre a publicación da lista defintiva, con nomeamento de tribunal, e lugar e data de exame. No uso das facultades que me confire o art.21 da Lei 7/1985, do 2 de abril, reguladora das bases do Réxime Local 1.º.– Aprobar a seguinte relación definitiva de persoas admitidas e excluídas para a participación no referido proceso selectivo, indicando, as causas de exclusión, de ser o caso: Excluidos: Ningúen.2.º.– Nomear o seguinte tribunal: Presidente: Dna. Mariella Claudiano Phelan Cortabarria, letrada do Concello de Arteixo. Suplente: D. Roberto Corral Mouzo, administrativo do Concello de Arteixo. Vogal 1: D. Ramón José Alvarez Calvete, operario de obras do Concello de Arteixo. Suplente: Dna. Gloria Blanco Villares, auxiliar administrativa do Concello de Oroso. Vogal 2: D. Alberto Manteiga Díaz, encargado de obras e servizos do Concello de Abegondo. Suplente: Dna. Ruth Leis López, administativa do Concello de Arteixo. Vogal 3: D. José Manuel Souto Fernández, xefe de obras do Concello de Tordoia. Suplente: Dna. Carmen Blanco Villares, administrativa do Concello de Mesía. Secretario: Dna. María Viqueira Iglesias, traballadora social do Concello de Cerceda. Suplente: D. José Manuel Loureiro Barbeito, auxliar administrativo do Concello de Cerceda.3º.- Os aspirantes están convocados para a celebración da primeira proba as 9,30 horas do día 15 de outubro de 2021, na Biblioteca Municipal de Cerceda, sita na Campo da Feira, s/n. Cerceda.” Cerceda, 16 de setembro de 2021. O Alcalde-Presidente Juan Manuel Rodríguez García.
21/09/2021 | Administración LocalMunicipal
Mugardos
Delegación da competencia para celebración de matrimonio civil o día 16 de outubro de 2021, ás 13.00 horas

A N U N C I O Por resolución ditada en data 16/09/2021, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación D. Amal Bobi Uribetxeberria Organista, para a celebración do matrimonio civil entre GASPAR MIGUEL DAVID ALVARO RETEGI JAUREGUIBERRY. e FREDDY MAURICIO BEIVIDE CORCHADO. o vindeiro sábado, día 16 de outubro de 2021, ás 13.00 horas. O que se publica en cumprimento do disposto no artigo 8 do Regulamento Orgánico Municipal de Funcionamento e no art.44.2 do Real Decreto 2568/1986, do 28 de novembro. Asinado dixitalmente polo Sr. alcalde, D. Juan Domingo de Deus Fonticoba, en data 16 de setembro de 2021.
21/09/2021 | Administración LocalMunicipal
Cambre
Aprobación do padrón do prezo público polo servizo de axuda no fogar do mes de xuño de 2021

Por resolución da concelleira delegada nº 1581 de data 15 de setembro de 2021, acordouse: PRIMEIRO.- Aprobar o padrón fiscal do prezo público polo servizo de axuda no fogar, tendo en conta as horas prestadas no servizo de axuda no fogar do mes de xuño de 2021, que comprende 107 recibos e 17 cotas cero dun total de 124 persoas e os importes correspondentes que deberán aboar cada un dos usuarios/as en función da súa capacidade económica e das horas de atención recibidas, por un importe total de dez mil douscentos euros con catorce céntimos (10.200,14€), desde Gabriela Alicia Diaz Guijarro Chocho a Mauricio Bucata Mendez Concepción. SEGUNDO.- Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra as liquidacións incorporadas aos padróns todos os interesados poderán interpoñer recursos de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Temén se poderá interpoñer calquera outro recurso que se estime conveniente. Cambre, 16 de setembro de 2021 A concelleira delegada da Área de Economía, Facenda e Recursos Humanos P. D. (R. A. nº 1323/2019, do 1 de xullo) María Dolores Pan Lesta
21/09/2021 | Administración LocalMunicipal
A Coruña
Área Urbanismo, Vivenda, Infraestructuras e Mobilidade
Aceptación da cesión gratuíta pola administración autonómica dunha parcela sita no número 38 da rúa San José

A Xunta de Goberno Local, en sesión ordinaria celebrada o 15 de setembro de 2021, adoptou, entre outros, o seguinte acordo, que literalmente se transcribe a continuación: “PRIMEIRO.–Tomar coñecemento da Orde da Consellería de Facenda e Administración Pública de 16 de xullo de 2021, pola que se cede gratuitamente ao Concello da Coruña o inmoble de titularidade da Comunidade Autónoma de Galicia, inscrito no Rexistro da Propiedade n.º 2 da Coruña, como predio 99405, libro 1885, folio 164, coa referencia catastral: 5601401NJ4050S0001WY para incluílo no Inventario Municipal de Vías Públicas Urbanas e afectalo á finalidade de infraestrutura viaria como sistema xeral de viario público. SEGUNDO.–Aceptar a cesión gratuíta da propiedade do inmoble de titularidade da Comunidade Autónoma de Galicia, inscrito no Rexistro da Propiedade n.º 2 da Coruña, como predio 99405, libro 1885, folio 164, coa referencia catastral: 5601401NJ4050S0001WY para incluílo no Inventario Municipal de Vías Públicas Urbanas e afectalo á finalidade de infraestrutura viaria como Sistema Xeral de viario público. TERCEIRO.–Incorporar ao Inventario Municipal de Vías Públicas Urbanas o ben obxecto de cesión gratuíta, facendo constar expresamente o compromiso de destino adquirido, e levar a cabo a inscripción rexistral da titularidade do mesmo. CUARTO.–Publicar o presente acordo no Boletín Oficial da Provincia e comunicar á Consellería de Facenda e Administración Pública, a través da Secretaría Xeral Técnica e do Patrimonio, a inscripción no Rexistro da Propiedade e a alta do ben no Inventario Municipal de Vías Públicas Urbanas. QUINTO.–Facultar á alcaldesa-presidenta ou ao seu substituto legal para a realización de cantos actos, trámites e xestións sexan procedentes para o bo fin do acordo adoptado. O que se publica aos efectos oportunos do seu coñecemento. A Coruña, 16 de setembro de 2021. O concelleiro responsable da Área de Urbanismo, Vivenda, Infraestruturas e Mobilidade Juan Manuel Díaz Villoslada
16/09/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.76812. Recheo e depósito provisional de terras. Concello de Cambre

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Cambre solicita de Augas de Galicia, por atoparse nas marxes do río s/d, a autorización de obras na parcela de referencia catastral 5377432NH5975N0001HE, no lugar de Espíritu Santo, parroquia de Cecebre, concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.76812. As obras solicitadas consisten no recheo e deposito provisional de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de setembro de 2021. O xefe do Servizo Territorial Néstor Rodríguez Arias (sinatura dixital ao marxe)
16/09/2021 | Administración LocalMunicipal
Malpica de Bergantiños
Secretaría
Celebración matrimonio civil entre don Luis Miguel Pose Pose e dona María Jesús Otero Suárez (11-09-2021)

Polo presente, en cumprimento do disposto no art.44 do Real Decreto 2568/1986, do 28 de novembro, faise público que con data 9 de setembro de 2021 ditouse a seguinte Resolución da Alcaldía 466/2021: ASUNTO: DELEGACIÓN DA COMPETENCIA DE ALCALDÍA NO CONCELLEIRO, SR. SANTIVERI TOSI, GERARDO ADRIAN A CELEBRACIÓN DE MATRIMONIO CIVIL EXPEDIENTE: 2021/X999/000392 Visto o Auto de 2 de xullo do Xulgado de Paz- Rexistro Civil de Malpica (RXE nº 202100000002813, de data 07/07/2021) relativo á celebración de matrimonio civil entre LMPP e MJOS. Vista a comunicación presentada polos interesados. Visto o establecido nos art.51.2.1º do Código civil e no art.21.1 s) e 3 da Lei 7/1985, do 2 de abril, reguladora das Bases de Réxime Local e nos arts.43.3 e 44 do RD 2568/1986, do 28 de novembro, regulamento de, Funcionamento e Réxime Xurídico das Entidades Locais, Primeiro: Delegar no concelleiro, Sr. Pardo Añón, a competencia para celebrar o matrimonio civil entre LMPP e MJOS o vindeiro día 11 de setembro de 2021 (sábado), ás 13:00 horas, no Salón de Plenos da Casa do Concello de Malpica de Bergantiños. Segundo: Notificar a presente ao concelleiro, Sr. Pardo Añón, surtindo efectos desde o día da súa aceptación con independencia da data da publicación no Boletín Oficial da Provincia. Terceiro: Proceder á publicación da presente no Boletín Oficial da Provincia e no taboleiro de anuncios do Concello. En Malpica de Bergantiños, asinado dixitalmente na data que figura ao marxe polo Sr. Alcalde, Eduardo J. Parga Veiga, ante min, a secretaria, Mª Loreto López Fernández, que asino aos únicos efectos de fe pública (art.3.2 do Real Decreto 128/2018, do 16 de marzo). En Malpica de Bergantiños, 09/09/2021 O Alcalde. Eduardo J. Parga Veiga
16/09/2021 | Administración LocalMunicipal
Rianxo
Intervención
Aprobación definitiva do suplemento de crédito 1/2021

O Pleno Municipal do Concello de Rianxo, na sesión ordinaria do 24/06/2021, acordou acordou aprobar inicialmente o expediente de suplemento de crédito 1/2021, para a dotación orzamentaria de diversas obras. De acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais (TRLFL), o antedito acordo publicouse no BOP núm.140, do 27/07/2021. Unha vez transcorrido o prazo de quince días hábiles de exposición pública, sen que se presentasen reclamacións, o acordo enténdese aprobado definitivamente e debe publicarse no BOP para a súa entrada en vigor. De acordo cos anteditos artigos, procédese á publicación do expediente de suplemento de créditos 1/2021, que queda co seguinte detalle: Contra este acto, que pon fin á vía administrativa, poderase interpoñer, de conformidade co artigo 171.1 do Real Decreto Lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación deste acordo, segundo o artigo 46.1 da Lei 29/1998, do 13 de xullo da xurisdición contencioso-administrativa. Todo elo sen prexuízo de que poida interpoñer calquera outro que estime oportuno en defensa do seu interese. Rianxo, luns 13 de setembro de 2021 O alcalde, Adolfo Muíños Sánchez
16/09/2021 | Administración LocalMunicipal
Val do Dubra
Anuncio Conta Xeral do Orzamento Xeral do Concello de Val do Dubra do exercicio 2020

Formulada e rendida a Conta Xeral do Orzamento Xeral do Concello de Val do Dubra (A Coruña) correspondente ó exercicio de 2020, e informada favorablemente pola Comisión Especial de Contas en sesión de data 13 de setembro de 2021, de conformidade co disposto no artigo 212.3 do TRLRFL e demais disposicións concordantes vixentes, exponse ó público cos documentos que a xustifican na Secretaría do Concello polo prazo de quince días hábiles, contados a partir do seguinte ó da inserción do presente edicto no Boletín Oficial da Provincia, co obxecto de que os interesados poidan examinala e formular por escrito as reclamacións, reparos ou observacións que se estimen pertinentes durante dito prazo de exposición. Val do Dubra, 13 de setembro de 2021 Asdo.: José Manuel Varela Ferreiro, alcalde.
16/09/2021 | Administración LocalMunicipal
Coristanco
Padrón da auga correspondente o 2º trimestre do ano 2021

A Alcaldía-Presidencia deste Concello, por resolución 789/2021, de data 10 de setembro de de 2021, acordou aprobar o padrón de contribuíntes da taxa polo subministro de auga potable correspondente ao 2º trimestre de 2021. Dacordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas xerais, durante o prazo de quince días, contados a partir da publicación do presente anuncio no Boletín Oficial da Provincia. Durante ese prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón tódolos interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL no prazo dun mes, contado dende o día seguinte ao remate da exposición ao público do padrón. O prazo de ingreso en período voluntario iniciarase o día 20 de setembro ate o 20 de novembro de 2021. Transcorrido o prazo indicado, iniciarase o período executivo que determina o devengo do recargo de constrinximento e dos xuros de mora. Coristanco, 10 de setembro de 2021. O alcalde Juan Carlos García Pose
16/09/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.78079. Almacén de forraxe e silo. Concello de Monfero

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Jaime Alexander Relat De Losada solicita de Augas de Galicia, por atoparse nas marxes do río s/d, a autorización de obras no polígono 58, parcela 292, no lugar de Vilarboi, parroquia de San Fiz de Monfero (San Fiz), concello de Monfero (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.78079. As obras solicitadas consisten na construción dun almacén de materias primas e un silo de forraxe. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Monfero ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de setembro de 2021. O xefe do Servizo Territorial Néstor Rodríguez Arias (sinatura dixital ao marxe)
16/09/2021 | Administración LocalMunicipal
Fisterra
Aprobación definitiva da modificación orzamentaria 7/2021, na modalidade de suplemento de crédito

EDICTO Rematada a exposición pública por espazo de 15 días hábiles, apróbase definitivamente o expediente de modificación orzamentaria nº 7/2021 do orzamento en vigor, na modalidade de suplemento de crédito financiado con remanente líquido de tesourería, dentro do vixente orzamento municipal prorrogado para 2021, por un importe de 97.017,00 €, publícase aos efectos do artigo 169.1, por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Suplemento en aplicación de gastos Suplemento en concepto de ingresos Contra o presente acordo, en virtude do disposto no artigo 171 do Real Decreto lexislativo 2/2004, do 5 de mazo, os interesados poderán interpor directamente recurso contencioso-administrativo na forma e prazos estabrecidos nos artigos 25 e 42 da Lei 29/1988, do 13 de xullo, Reguladora de dita xurisdición. Sen prexuízo disto, a tenor do estabrecido no artigo 113,3 da Lei 7/1985, a interposición do devandito recurso non suspenderá por sí sola a efectividade do acto ou acordo impugnado. Fisterra, 9 de setembro de 2021. O alcalde-presidente Asdo.: José Marcote Suárez
16/09/2021 | Administración LocalMunicipal
Ordes
Publicidade de delegación de competencias para celebración de matrimonio civil

EDICTO Por resolución n.º 945/2021, ditada con data 10 de setembro de 2021, o Sr. alcalde, de conformidade co establecido no art.23.4 da Lei 7/1985, do 2 de abril, art.61.3 da Lei 5/1997, do 22 de xullo, e art.43.5. a do R. D. 2568/1986, do 28 de novembro, efectuou unha delegación especial no concelleiro desta Corporación D. Serigne Mbacke Danot Forja, da competencia atribuída polo art.51.1º do Código Civil, para a celebración dun matrimonio civil entre D. ALEX JAMES AYGUASANOSA SALTERAIN e Clara Soledad Natalia Francisca Fakiri Herreras, o vindeiro día 2 de outubro de 2021, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Por resolución n.º 946/2021, ditada con data 10 de setembro de 2021, o Sr. alcalde, de conformidade co establecido no art.23.4 da Lei 7/1985, do 2 de abril, art.61.3 da Lei 5/1997, do 22 de xullo, e art.43.5. a do R. D. 2568/1986, do 28 de novembro, efectuou unha delegación especial na 1ª Tenente de Alcalde e concelleira desta Corporación D.ª Claudia Stella Domine Garaialde, da competencia atribuída polo art.51.1º do Código Civil, para a celebración dun matrimonio civil entre D. JORGE VICENTE CABEIRAS GUERLE. e Ana Pilar Baitar Tarin, o vindeiro día 2 de outubro de 2021, ás 14.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Ordes, 10 de setembro de 2021. O alcalde-presidente José Luis Martínez Sanjurjo
16/09/2021 | Administración LocalMunicipal
Fisterra
Aprobación definitiva da modificación orzamentaria 6/2021, na modalidade de transferencia de créditos

EDICTO Rematada a exposición pública por espazo de 15 días hábiles, apróbase definitivamente o expediente de modificación orzamentaria n.º 6/2021 do orzamento en vigor, na modalidade de transferencia de créditos entre aplicacións de distinta área de gasto, dentro do vixente orzamento municipal prorrogado para 2021, por un importe de 14.650,98 €, publícase aos efectos do artigo 169.1, por remisión do 179.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Altas en aplicacións de gastos Contra o presente acordo, en virtude do disposto no artigo 171 do Real Decreto lexislativo 2/2004, do 5 de mazo, os interesados poderán interpor directamente recurso contencioso-administrativo na forma e prazos estabrecidos nos artigos 25 e 42 da Lei 29/1988, do 13 de xullo, Reguladora de dita xurisdición. Sen prexuízo disto, a tenor do estabrecido no artigo 113,3 da Lei 7/1985, a interposición do devandito recurso non suspenderá por sí sola a efectividade do acto ou acordo impugnado. Fisterra, 9 de setembro de 2021. O alcalde-presidente Asdo.: José Marcote Suárez
16/09/2021 | Administración LocalMunicipal
Ortigueira
Intervención
Anuncio padrón SAF mes agosto 2021 e período de cobranza

Por resolución da Alcaldía número 2021-0835 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE AGOSTO DO 2021. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos. Ortigueira, 13 de setembro do 2021 O Alcalde Juan Vicente Penabad Muras
16/09/2021 | Administración LocalMunicipal
Vilarmaior
Secretaría - Intervención
Exposición pública da aprobación de padróns fiscais da taxa SAF de agosto 2021

ANUNCIO Aprobación de padróns fiscais Mediante Decretos da Alcaldía de data do 13 de setembro de 2021 aprobouse o padrón fiscal da taxa pola prestación do servizo de axuda no fogar, en libre concorrencia e de dependencia, correspondentes ao mes de agosto de 2021, por importe de 1.655,15 euros e 1.834,46 euros, respectivamente, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 13 de setembro de 2021. O ALCALDE Carlos Vázquez Quintián
16/09/2021 | Administración LocalMunicipal
Narón
Secretaría
Anuncio da composición do tribunal e data de exame para a provisión dunha praza de bombeiro-condutor

ANUNCIO A Alcaldía do Concello de Narón, en data 6 de setembro de 2021, ditou a seguinte resolución: En relación co proceso selectivo para a provisión de 1 praza de bombeiro-conductor, a Alcaldía, en uso das atribucións conferidas pola lexislación vixente, RESOLVE: PRIMEIRO.–Aproba-la composición do tribunal que xulgará o devandito proceso selectivo e que estará integrado por: SEGUNDO.–O tribunal constituirase o día 30 de setembro de 2021, ás 10.00 horas, no quinto andar da Casa do Concello. TERCEIRO.–Os señores/as aspirantes á praza deberán presentarse o día 1 de outubro de 2.021, ás 10 horas, no segundo andar da Casa do Concello de Narón, para levar a cabo o primeiro exercicio do proceso selectivo. Narón, 15 de setembro de 2021. A alcaldesa Marián Ferreiro Díaz
16/09/2021 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de agosto de 2021

Mediante resolución de alcaldía de data 10 de setembro de 2021 aprobouse o padrón do servizo de axuda no fogar básica e dependencia do mes de agosto. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 17 de setembro de 2021 ao 17 de novembro de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 13 de setembro de 2021 O alcalde Pablo Lago Sanmartín
16/09/2021 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de setembro de 2021

Por Decreto de Alcaldía, de data de hoxe, aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de setembro de 2021. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 15 de setembro ó 15 de novembro de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, 13 de setembro do 2021 O Alcalde, Manuel Ruiz Rivas
16/09/2021 | Administración LocalMunicipal
Sobrado
Exposición pública da aprobación do padrón fiscal S. A. F. agosto 2021

Por resolución de Alcaldía nº: 356/2021 de data 13 de setembro de 2021, acordou aprobar os padróns fiscais do mes de agosto de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de agosto de 2021, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de agosto de 2021, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 1.779,06 € e 5.242,25 €. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 13 de setembro de 2021 O alcalde Luís Lisardo Santos Ares
16/09/2021 | Administración LocalMunicipal
Rianxo
Intervención
Rectificación publicación de aprobación definitiva do crédito extraordinario 2/2021

Publicado no BOP número 174 do 13/09/2021 a Aprobación definitiva do crédito extraordinario 2/2021, procede a rectificarse, quedando como segue: O Pleno Municipal do Concello de Rianxo, na sesión ordinaria do 29/07/2021, acordou aprobar inicialmente o expediente de crédito extraordinario 2/2021, para a dotación orzamentaria relativa á achega municipal á concesión do servizo de transporte municipal de viaxeiros e para a xestión dos bonos ao comercio. De acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais (TRLFL), o antedito acordo publicouse no BOP núm.146, do 04/08/2021. Unha vez transcorrido o prazo de quince días hábiles de exposición pública, sen que se presentasen reclamacións, o acordo enténdese aprobado definitivamente e debe publicarse no BOP para a súa entrada en vigor. De acordo cos anteditos artigos, procédese á publicación do resumo por capítulos do orzamento a día de hoxe, tendo en conta o crédito extraordinario 2/2021: Contra este acto, que pon fin á vía administrativa, poderase interpoñer, de conformidade co artigo 171.1 do Real Decreto Lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación deste acordo, segundo o artigo 46.1 da Lei 29/1998, do 13 de xullo da xurisdición contencioso-administrativa. Todo elo sen prexuízo de que poida interpoñer calquera outro que estime oportuno en defensa do seu interese. Rianxo, luns 13 de setembro de 2021 O alcalde, Adolfo Muíños Sánchez
27/09/2021 | Administración LocalMunicipal
Cambre
Aprobación definitiva da modificación do expediente de crédito extraordinario 2/2021 e suplemento de crédito núm.4/2021

De conformidade cos artigos 169 e 177.2 do Real decreto lexislativo 2/2004, do 5 de marzo, considérase definitivamente aprobada a modificación do expediente de crédito extraordinario número 2/2021 e suplemento de crédito número 4/2021, unha vez aprobada inicialmente polo Pleno en sesión ordinaria celebrada o día 26 de agosto de 2021, publicado no Boletín oficial da Provincia núm.165, de data 31 de agosto de 2021, e transcorrido o prazo de quince días sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra os anteditos crédito extraordinario e suplemento de crédito, recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. O que se fai público para o xeral coñecemento e efectos. Cambre, 22 de setembro de 2021 A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) M.ª Dolores Pan Lesta
27/09/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Listaxe provisional de aspirantes admitidos/as e excluídos ao proceso selectivo de convocatoria dunha (1) praza OEP de técnico/a de administración xeral (A1)

ANUNCIO RESOLUCIÓN NÚMERO 35523/2021, DO 8/09/2021, POLA QUE SE APROBA A LISTAXE PROVISIONAL DE PERSOAS ADMITIDAS E EXCLUÍDAS AO PROCESO SELECTIVO DUNHA (1) PRAZA DE TÉCNICO/A DE ADMINISTRACIÓN XERAL (A1) INCLUÍDA NA OFERTA DE EMPREGO PÚBLICO 2019 Por Resolución núm.35523/2021, do 8 de setembro, que se transcribe de seguido, o Presidente da Deputación Provincial da Coruña, D. Miro Echedey Vida Meli, aprobou a listaxe provisional de persoas admitidas e excluídas ao proceso selectivo dunha (1) praza de técnico/a de administración xeral (A1) incluída na OEP 2019. “Rematado o prazo de presentación de solicitudes para tomar parte nas probas selectivas convocadas por Resolución desta Presidencia do 8/04/2021 (BOE núm.90, do 15/04/2021), para a cobertura en propiedade, como persoal funcionario de carreira, dunha (1) praza de técnico/a de administración xeral (grupo A, subgrupo A1, escala de administración xeral, subescala técnica), incluída na oferta de emprego público do ano 2019, e tendo en conta as Bases xerais e específicas da convocatoria publicadas, respectivamente, no BOP núm.14, do 22/01/2021, e no BOP núm.48, do 12/03/2021, RESOLVO: De conformidade co disposto na base sexta das Bases xerais reguladoras dos procesos selectivos convocados por esta Deputación no BOE núm.90, do 15/04/2021, aprobar as listas provisionais de aspirantes admitido/as e aspirantes excluído/as ás anteditas probas selectivas, con indicación da causa de exclusión, e dispoñer a súa publicación no Boletín Oficial da Provincia, fixándose un prazo de dez días hábiles, contados a partir do seguinte ao da publicación, para presentar reclamación ou emendar o defecto que motive a exclusión. Así mesmo, as persoas aspirantes que detecten erros na consignación dos seus datos persoais poderán manifestalo no dito prazo. Relación provisional de aspirantes admitidos/as: Relación provisional de aspirantes excluídos/as: A Coruña, 21 de setembro de 2021. O PRESIDENTE O SECRETARIO PRDF 26013/2019, do 29/07/2019 O DEPUTADO, Antonio Leira Piñeiro José Luis Almau Supervía
27/09/2021 | Administración LocalMunicipal
Culleredo
Secretaría Xeral
Asunción de atribucións delegadas por vacacións do concelleiro delegado de Medio ambiente, Servizos e Obras do 13.09.2021 ao 24.09.2021

Por resolución ditada en data 10 de setembro de 2021, a Alcaldía-Presidencia acordou asumir as atribucións delegadas no concelleiro delegado da área de medio ambiente, servizos e obras, don Carlos Liñares Gestal, que estará ausente por vacacións dende o 13 de setembro de 2021 ata o 24 de setembro de 2021 (ambos os dous incluídos) sen que implique alteración da competencia. O que se publica para o seu coñecemento. Culleredo, 10 de setembro de 2021 O Alcalde-Presidente Asdo.: José Ramón Rioboo Castro